CELEX: 62010CN0609
Language: sk
Date: 2010-12-23 00:00:00
Title: Vec C-609/10 P: Odvolanie podané 23. decembra 2010 : Dieter C. Umbach proti rozsudku Všeobecného súdu (siedma komora) z  21. októbra 2010 vo veci T-474/08, Dieter C. Umbach/Európska komisia

19.3.2011   
            
            
               SK
            
            
               Úradný vestník Európskej únie
            
            
               C 89/8
            
         Odvolanie podané 23. decembra 2010: Dieter C. Umbach proti rozsudku Všeobecného súdu (siedma komora) z 21. októbra 2010 vo veci T-474/08, Dieter C. Umbach/Európska komisia
   (Vec C-609/10 P)
   2011/C 89/16
   Jazyk konania: nemčina
   
      Účastníci konania
   
   
      Odvolateľ: Dieter C. Umbach (v zastúpení: M. Stephani, Rechtsanwalt)
   
      Ďalší účastník konania: Európska komisia
   
      Návrhy odvolateľa
   
   
               —
            
            
               zrušiť bod 1. výroku rozsudku Všeobecného súdu z 21. októbra 2010 vo veci T-474/08 (Umbach/Európska komisia),
            
         
               —
            
            
               zrušiť rozhodnutie Európskej komisie z 2. septembra 2008, č. SG.E.3/MV/psi D(2008) 6991,
            
         
               —
            
            
               zaviazať Európsku komisiu na náhradu trov prvostupňového konania i konania o odvolaní.
            
         
      Odvolacie dôvody a hlavné tvrdenia
   
   Odvolateľ podáva odvolanie proti rozsudku Všeobecného súdu (siedma komora) z 21. októbra 2010 vo veci T-474/08 a navrhuje zrušenie tohto rozsudku, ktorým mu bol odoprený úplný prístup k údajom zo zmluvy Tacis, ktoré sa ho týkajú.
   Odvolateľ tvrdí, že už z dôvodu povinností vyplývajúcich z primárneho práva, predovšetkým z článku 41 ods. 2 písm. b) Charty základných práv, mu musí byť umožnený prístup k údajom, ktoré sa ho týkajú, najmä keď od neho Európska komisia na súde členského štátu požaduje zaplatenie peňažnej sumy a on potrebuje na obranu v tomto konaní prístup k údajom a dokumentom Európskej komisie.
   Európska komisia naopak tvrdí, že sa uplatní len nariadenie (ES) č. 1049/2001, a preto je oprávnená umožniť len obmedzený prístup alebo dokonca prístup vôbec neumožniť.
   V súvislosti s nariadením (ES) č. 1049/2001 odvolateľ tvrdí, že ak sa toto nariadenie uplatní, je voľná úvaha Európskej komisie obmedzená so zreteľom na jeho základné práva, čo musí v rámci sekundárneho práva viesť k rovnakému výsledku ako v rámci primárneho práva z dôvodu uvedeného ustanovenia Charty základných práv.